Taaltoffie: Die gans wat die goue eiers lêUitdrukking: Die gans wat die goue eiers lê Betekenis: Die persoon wat vir die inkomste sorg Waar kom dit vandaan? ‘n Boer het eendag na die nes van sy gans gegaan en daar ‘n glansende geel eier gekry. Toe hy dit optel, was dit so swaar soos lood en hy wou dit weggooi omdat hy gedink het dat iemand hom daarmee ‘n poets wou bak. Maar hy besluit toe om dit tog maar huis toe te neem waar hy toe ontdek dat dit van suiwer goud was. Daarna het hy elke oggend ‘n goue eier in die gans se nes gekry. Hoe ryker hy word, hoe inhaliger was hy. Die gedagte het in sy kop gekom dat die gans tog nog meer eiers in haar moet hê. Hy het die gans doodgemaak en oopgesny en niks gekry nie.